laion/Wikipedia-Exotic huggingface dataset:
Kavitatsioon

Kavitatsiooniks nimetatakse nähtust, kui vedeliku voolamisel voolu pidevus katkeb ja vedelikku tekivad tühikud ehk kavernid. Tühikute teke on seotud vedeliku rõhu langemisega alla tema aurumise kriitilist rõhku. Vedelik aurustub ja vedelikus tekivad vedeliku auru mullid. Samuti võib madalal rõhul vedelikust eralduda temas lahustunud õhk. Õhu ja vedeliku auru mullid kaovad, kui rõhk vedelikus uuesti suureneb. Mullide tekkimine ja kadumine toimub suure sagedusega, kuni 1000 korda sekundis, see põhjustab lööke ning vibratsiooni. Metalli pinnaga kokku puutudes tekitab kavitatsioon metalli pinnakihis pulseerivaid pingeid, mis põhjustavad metalli väsimist ja kulumist. On täheldatud, et mullide kadumisel sööstab vedelik tekkinud tühikusse suure kuni 1000 m/s kiirusega. Samal ajal võib rõhk mulli täitva vedeliku servas tõusta kuni 100 000 baarini (1 baar on ligikaudu võrdne normaalrõhuga). Kui sellise kiirusega liikuvad vedeliku osakesed põrkuvad metalli pinnaga, löövad nad sealt lahti väikeseid metalli osakesi, mis ongi kavitatsioonkulumise põhjuseks. Kavitatsiooniga kaasneb iseloomulik põrisev heli, mis hoiatab tekkinud kavitatsiooninähtuse eest (näiteks veetorude kõmisemine paneelmajades on tingitud kavitatsioonist). Pumpades tekkiva kavitatsiooniohu vähendamiseks paigutatakse pump võimalikult paagis oleva vedeliku tasapinna lähedale või vahetult vedeliku sisse. Nii vähendatakse ohtliku vaakumi teket pumba imemistorus. Jaoturites kasutatakse kavitatsiooniohu vähendamiseks erikujulisi siibreid või püütakse vähendada rõhulangu jaoturis. Torustikus saab kavitatsiooni vähendada vedeliku voolukiiruse vähendamise teel. Oluline on seadmetes kasutada valmistaja poolt soovitatud rõhku. Mineraal-, sünteetiliste ja taimsete õlide aurumisrõhk on 0,2 baari, vesiemulsioonidel 0,1 baari.
Ferdinand Georg Schmidt

Ferdinand Georg Schmidt (7/18. november 1797 Viljandi – 12/24. aprill 1878 Pärnu) oli Viljandi bürgermeister aastail 1841–1851 ja raehärra aastail 1863–1876. Tema vanemad olid Karl Friedrich Schmidt (1765–1814) ja Margarethe Amalie Müller. 14/26. septembril 1830 abiellus ta Agnes Mathilde Töpfferiga (11/23. juuni 1809 Viljandi – 9/22. september 1900 Viljandi). 1876. aastal asus ta Pärnusse, kus suri. Maetud Viljandis 16/28. mail 1878. Das Felliner Bürgerbuch (1728–1889). Lk. 60 (nr. 363) ja 93. Jahresbericht der Felliner litterarischen Gesellschaft. 1900 und 1901. Fellin 1902. Beilage 1.
2017. aasta CONCACAF Gold Cup

2017. aasta CONCACAF Gold Cup oli 14. CONCACAF-i korraldatavad jalgpallivõistlused, millest võtsid osa CONCACAF-i kuuluvad jalgpallikoondised. Võistlused toimusid neljateistkümnes USA linnas 7.–26. juulil. Esimest korda osales turniiril Prantsuse Guajaana koondis. Turniiri võitis USA koondis, kes alistas finaalis Jamaica koondise tulemusega 2:1. Turniiri võitja kohtub 2019. aasta CONCACAF Gold Cupi võitjaga 2019. aastal CONCACAF Cupi karikamängus, mille võitja saab õiguse mängida CONCACAF-i esindajana 2021. aasta FIFA konföderatsioonide karikavõistlustel. AT&T Stadium (Arlington) FirstEnergy Stadium (Cleveland) Sports Authority Field (Denver) Toyota Stadium (Frisco) University of Phoenix Stadium (Glendale) Red Bull Arena (Harrison) BBVA Compass Stadium (Houston) Nissan Stadium (Nashville) Rose Bowl (Pasadena) Lincoln Financial Field (Philadelphia) Alamodome (San Antonio) Qualcomm Stadium (San Diego) Levi's Stadium (Santa Clara) Raymond James Stadium (Tampa) Alagrupist pääsesid edasi kaks paremat, lisaks kaks paremat kolmanda koha meeskonda kõigi alagruppide peale kokku. Prantsuse Guajaana v Kanada Honduras v Costa Rica Costa Rica v Kanada Honduras v Prantsuse Guajaana Costa Rica v Prantsuse Guajaana Kanada v Honduras USA v Panama Martinique v Nicaragua Panama v Nicaragua USA v Martinique Panama v Martinique Nicaragua v USA Curaçao v Jamaica Mehhiko v El Salvador El Salvador v Curaçao Mehhiko v Jamaica Jamaica v El Salvador Curaçao v Mehhiko Costa Rica v Panama USA v El Salvador Jamaica v Kanada Mehhiko v Honduras Costa Rica v USA Mehhiko v Jamaica USA v Jamaica 3 väravat 2 väravat 1 värav Francisco Calvo David Ramírez Ariel Francisco Rodríguez Marco Ureña Rodney Wallace Gerson Mayen Rodolfo Zelaya Shaun Francis Kemar Lawrence Je-Vaughn Watson Scott Arfield Junior Hoilett Dejan Jakovic Steeven Langil Kévin Parsemain Carlos Chavarría Elías Hernández Elías Hernández Hedgardo Marín Orbelín Pineda Rodolfo Pizarro Ángel Sepúlveda Abdiel Arroyo Miguel Camargo Ismael Díaz Michael Amir Murillo Roy Contout Sloan Privat Joe Corona Clint Dempsey Dom Dwyer Eric Lichaj Matt Miazga Kelyn Rowe 1 omavärav Aníbal Godoy (mängus Costa Rica vastu) Turniiri parimaks mängijaks valiti USA koondise poolkaitsja Michael Bradley. Parimaks noormängijaks valiti Kanada koondise 16-aastane ründaja Alphonso Davies, kes lõi turniiril kolm väravat ja sai lisaks turniiri Kuldse Saapa auhinna. Parimaks väravavahiks valiti Jamaica koondise väravavaht Andre Blake. Ausa mängu auhinna pälvis USA koondis. Hondurasele määrati tehniline võit, kuna Prantsuse Guajaana kasutas mängus Prantsusmaa koondise endist mängijat Florent Malouda, rikkudes sellega FIFA reegleid. Ametlik koduleht "Prantsuse Guajaanale määrati Malouda mängitamise eest rahatrahv ja kaotus". ERR Sport. 14. juuli 2017
Ewald Heinrich Schoeler

Ewald Heinrich Schoeler (3/15. detsember 1812 Viljandi – 6/19. jaanuar 1903 Viljandi) oli Viljandi raehärra aastail 1851–1858, suurgildi oldermann aastail 1848–1851 ja apteeker. Tema vanemad olid bürgermeister Heinrich Johann Schoeler (1781–1840) ja Helene Goens (1789–1851). 1835. aastal õiendas ta Tartu ülikooli juures proviisorieksami. 17/29. augustil 1840 abiellus ta Clarissa Beate Elisabeth von Steenckeniga (13/25. oktoober 1823 Jelgava – 8/21. aprill 1906 Viljandi). Nende poeg oli Viljandi linnapea Max Schoeler (1850–1902). Das Felliner Bürgerbuch (1728–1889). Lk. 38 (nr. 61), 93 ja 95. Jahresbericht der Felliner litterarischen Gesellschaft. 1900 und 1901. Fellin 1902. Beilage 1. Album academicum der Kaiserlichen Universität Dorpat, nr. 3361, lk. 243. Geni Vana-Apteek teenib rahvast alates 1764. aastast
Johann Joachim Schoeler

Johann Joachim Schoeler (1735 Friedland, Mecklenburg-Strelitz – 1793 Viljandi) oli Viljandi linnapea aastail 1784–1793 ja apteeker. Ta abiellus Pärnu linnaarsti Johann David Wisseli tütre Christine Charlotte Wisseliga (surnud 1800), saades kaasavaraks Viljandi apteegi. Nende poeg oli Viljandi bürgermeister Heinrich Johann Schoeler (1781–1841). Aastatel 1779-1780 ehitas Schoeler Viljandisse uue apteegihoone, mis tänapäeval on tuntud Viljandi muuseumihoonena. http://personen.digitale-sammlungen.de/baltlex/Blatt_bsb00000303,00433.html?prozent= Die Aerzte Livlands von den ältesten Zeiten bis zur Gegenwart lk. 433 Das Felliner Bürgerbuch (1728–1889). Lk. 38 (nr. 61) ja 94. Jahresbericht der Felliner litterarischen Gesellschaft. 1900 und 1901. Fellin 1902. Beilage 1. Geni Vana-Apteek teenib rahvast alates 1764. aastast
Pustomerža külaasundus

Pustomerža külaasundus (vene keeles Пустомержское сельское поселение) on külaasundus Venemaal Leningradi oblastis Kingissepa rajoonis. Külaasunduses on 18 asulat, nende seas Bolšaja Pustomerža ja Veimarn. Q127210677
Vistino külaasundus

Vistino külaasundus (vene keeles Вистинское сельское поселение) on külaasundus Venemaal Leningradi oblastis Kingissepa rajoonis Soome lahe lõunarannikul Soikino poolsaarel. Külaasunduses on 19 asulat, nende seas Vistino, Rutšji. Ajalooliselt on piirkonda asustanud isurid. Q127210677
Krakolje

Krakolje (vene keeles Краколье, vadja keeles Jõgõperä, soome keeles Joenperä) oli küla Venemaal Leningradi oblastis Kingissepa rajoonis Ust-Luga külaasunduses. 2008 liideti Krakolje küla Ust-Luga külaga. Küla asub Luga jõe paremal kaldal. Külas elab 110 inimest (2007). Küla on esimest korda mainitud 1623. Krakolje ja naaberküla Lužitsõ piirkond on ajalooliselt olnud peamised vadjalaste asualad.
Läti Kommunistlik Partei

Läti Kommunistlik Partei (ka Lätimaa Kommunistlik Partei, lühend LKP; läti keeles Latvijas Komunistiskā partija) oli 1919–1991 Lätis ja Läti NSVs tegutsenud kommunistlik partei. 1940–1990 oli see Läti NSV võimupartei ja ühtlasi ainus legaalne partei selles liiduvabariigis. Pärast Riikliku Erakorralise Seisukorra Komitee ebaõnnestunud putši 23. augustil 1991 keelustas Läti Ülemnõukogu LKP tegevuse. LKP häälekandja oli Cīņa ('Võitlus'). 1. jaanuaril 1989 oli Läti Kommunistliku Partei liikmetest lätlasi 39,7%, venelasi 43,1%, ukrainlasi 5,6%, valgevenelasi 5,6% ja teistest rahvustest inimesi 6,0%. 1940–1959 Jānis Kalnbērziņš 1959–1966 Arvīds Pelše 1966–1984 Augusts Voss 1984–1988 Boriss Pugo 1988–1990 Jānis Vagris 1990–1991 Alfrēds Rubiks The hidden and forbidden history of Latvia under Soviet and Nazi occupations, 1940-1991 : selected research of the Commission of the Historians of Latvia. Rīga, 2005, lk. 238
Kazimira Prunskienė

Kazimira Prunskienė (sündinud 26. veebruaril 1943) on Leedu poliitik ja majandusteadlane. Ta oli 11. märtsist 1990 kuni 10. jaanuarini 1991 taasiseseisvunud Leedu esimene peaminister. 1988. aastast sai ta üheks tähtsamaks isemajandava Leedu kontseptsiooni väljatöötajaks. Ta oli ka üks Sąjūdise asutajaid.
Vytautas Vičiulis

Vytautas Vičiulis (16. oktoober 1951 – 3. märts 1989 Klaipėda) oli leedu maalikunstnik ja restauraator, kes pani end avalikult põlema, protesteerides Balti riikide okupatsiooni vastu. Vičiulis pani ennast põlema 2. märtsil 1989 Klaipėdas Lenini mälestusmärgi lähedal. Ta suri tõsiste põletushaavade tõttu 3. märtsil haiglas. Tema kehalt leiti Leedu lipu jäänused.
Xawery Czernicki

Xawery Stanisław Czernicki (venepäraselt Ксаверий Эдвардович Черницкий; 16. oktoober 1882 Ašmiany maakond, Vilniuse kubermang – märts/ aprill 1940 Katõn) oli laevaehitusinsener ja sõjaväelane Venemaal (alampolkovnik) ja Poolas (19. märtsist 1939 kontradmiral; postuumsel 5. oktoobrist 2007 viitseadmiral). Czernicki lõpetas 1905. aastal Nikolai I nimelise Mereväeinseneride Kooli Kroonlinnas. Ta töötas aastatel 1915–1917 Tallinnas Vene–Balti laevatehases laevaehituse peakonstruktorina ja aastatel 1917–1918 tehase direktorina. Ta teenis 1919. aastast Poola Teise Vabariigi relvajõududes. Ta juhtis Poola ainsa mereväebaasi rajamist Gdynias ning mitme uue sõjalaeva ehitamist. Ta oli mereväe tehnilise teenistuse ülem ja Poola mereväe ülema asetäitja, 1939. aastast kontradmiral. Langes sügisel 1939 NSV Liidu kallaletungi ajal Nõukogude sõjavangi ning mõrvati NKVD poolt kevadel 1940 Katõnis. tänav Gdynias (ulica Xawerego Czernickiego) 1993 – anti Poola mereväe keskladudele Gdynias tema nimi (Centralna Składnica Marynarki Wojennej im. kontradmirała Xawerego Czernickiego) 2009 – lasti vette Poola mereväe mitmeotstarbeline toetuslaev ORP Kontradmirał Xawery Czernicki Oliver Orro. "Hinge vaakuv hiiglane". // Oliver Orro, Robert Treufeldt, Maris Mändel. "Kopli sonaat. Vene–Balti laevatehas". Eesti Arhitektuurimuuseum. Tallinn 2017. Lk 140–141
Remscheid

Remscheid on kreisivaba linn Saksamaa lääneosas Nordrhein-Westfaleni liidumaal. Remscheid on asutatud 12. sajandil. 1818. aastal sai linnaõigused, kuid naaberlinn Lennep, mis hiljem Remscheidiga liideti, sai linnaõigused juba 1230. aastal. 1888. aastal sai kreisivaba linna staatuse. Remscheid, Lennep ja Lüttringhausen liideti üheks linnaks 1929. aastal. Lennepis, mis on tänapäeval Remscheidi linnaosa, on sündinud Wilhelm Röntgen. Linnas asub Röntgenimuuseum. Register of German municipalities (2022), vaadatud 7.10.2023. Remscheidi koduleht http://www.remscheid24.info/ Röntgenimuuseumi koduleht
Elemendid (Eukleides)

"Elemendid" (vanakreeka keeles "Στοιχεῖα", ladina keeles "Elementa") on Eukleidese uurimus geomeetriast ja arvuteooriast. See on Eukleidese peateos, mille ta kirjutas umbes 300 eKr. Teost loetakse antiikaja geomeetria ja matemaatika tippteoseks. Teos koosneb 13 raamatust.
Jante seadus

Jante seadus (norra keeles janteloven) on Skandinaavia mentaliteeti kirjeldav reeglite kogum. Seadus koosneb 10 reeglist. Seaduse kohaselt mingi inimgrupp kritiseerib oma liikmete individuaalset edu ja saavutusi. Seaduse mõtles välja norra kirjanik Aksel Sandemose, kes tõi selle välja oma 1933 ilmunud romaanis "En flyktning krysser sitt spor" ("Põgenik ületab oma jäljed"). Romaani tegevus toimub väljamõeldud linnas Jante. Ära arva, et sa oled keegi. Ära arva, et sa oled sama hea kui meie. Ära arva, et sa oled meist targem. Ära arva, et sa oled meist parem. Ära arva, et sa tead rohkem kui meie. Ära arva, et sa oled midagi enamat kui meie. Ära arva, et sa millekski kõlbad. Sina ei tohi mitte meie üle naerda. Ära arva, et keegi sinust hoolib. Ära arva, et sa võid meile midagi õpetada. https://web.archive.org/web/20170708110506/http://www.vabaeestisona.com/index.php/juhtkiri/1642-jante-seadusest-.html (vaadatud 08.07.2017) Vello Helk, Jante seadusest, Vaba Eesti Sõna, 23.01.2012
Klezmer

Klezmer (juudi keeles קלעזמער‏) on Kagu-Euroopa juutide (aškenazi juudid) rahvamuusika, hõlmates ka selle omanäolise esitamise. Traditsiooniselt on klezmer'it mängitud juudi pulmades ja usupidustuste tantsude ajal. Klezmer'i mängimisel kasutatakse kõige rohkem klarnetit ja viiulit.
Arnaud Danjean

Arnaud Danjean (sündinud 11. veebruaril 1971 Louhansis Saône-et-Loire'i departemangus) on Prantsusmaa poliitik, ta kuulub erakonda Vabariiklased. Ta on aastast 2009 Euroopa Parlamendi liige. Ta lõpetas 1992. aastal Pariisi Poliitikauuringute Instituudi. Seejärel töötas ta Prantsusmaa välisluureteenistuses DGSE. Aastatel 1995–1996 viibis ta missioonil Sarajevos. Juunist 1996 kuni septembrini 1998 oli ta ametis Prantsusmaa saatkonnas Sarajevos. Hiljem oli ta seotud Alain Richardi juhtimisel Rambouillet' lepingu koostamise ja sõlmimisega (veebruaris-märtsis 1999). 2009. aasta Euroopa Parlamendi valimistel valiti ta Euroopa Parlamendi liikmeks, ta kuulub Euroopa Rahvapartei/Euroopa Demokraatide fraktsiooni. 2014. aastal valiti ta teiseks ametiajaks Euroopa Parlamenti.
Konni

Konni (vene keeles Ко́нни, täisnimi Connie Paulgrave (Ко́нни По́лгрейв), ka Connie; 1999–2014) oli Venemaa presidendile Vladimir Putinile kuulunud emane must labradori retriiveri tõugu koer. У Путина умерла лабрадор Конни, а у Медведева – кот Дорофей. sobesednik.ru. 4. veebruar 2015 de Lavigne, Guillaume (2015). "Koni". LES CHIENS CELEBRES, Réels et Fictifs, dans l'Art, la Culture et l'Histoire (prantsuse). Lulu. Lk 177–178. ISBN 978-1-326-03565-5. "Putin's lab bitch prominent negotiator". RIA Novosti. 9. aprill 2005. Originaali arhiivikoopia seisuga 31. juuli 2013. Vaadatud 22. detsembril 2008.
Liberty

Liberty (täisnimega Honor's Foxfire Liberty Hume; 8. veebruar 1974 – 1984), oli USA presidendi Gerald Fordi perekonnale kuulunud emane tumepruun kuldse retriiveri tõugu koer.  Liberty – pildid, videod ja helifailid Wikimedia Commonsis
Qantas Airways

Qantas Airways on Austraalias asutatud lennufirma. Lennufirma nimi Qantas on akronüüm ja tuleneb selle esialgsest nimest Queensland and Northern Territory Aerial Services. Qantase lennufirma asutasid Hudson Fysh, Paul McGinness ja Fergus McMaster 16. novembril 1920. aastal . Peakontor oli Longreachis Queenslandi lääneosas. Firma alustas kahe lennukiga, BE2E ja Avro 540K, ning pakkus õhutakso ja lõbulennu teenust. Esimene liinilend toimus 2. novembril 1922. aastal Charleville'i ja Cloncurry vahel. Edasi arenes ettevõte jõudsalt ning 1934. aasta detsembris avati uus lennuliin Brisbane'i ja Darwini vahel. 1935. aasta mais toimus lennufirma esimene rahvusvaheline lend Darwinist Singapuri. Teine maailmasõda ning sellejärgne aeg kujunes ettevõttele raskeks. Teise maailmasõja ajal hävitasid vaenlase rünnakud Qantase angaari ning ka mitu lennukit. Peale sõda oli ettevõtte raskustes vananeva lennukipargi ning kapitali nappuse tõttu. 1947. aastal riigistas Austraalia valitsus Qantase. Peagi töötati välja mitu uut lennuühendust, nende hulgas ka Jaapanisse, Hongkongi ja Lõuna-Aafrikasse. 1959. aastal, kui ettevõttele tarniti reaktiivmootoriga Boeing 707, algas Qantase jaoks justkui uus ajajärk. Lennuaeg vähenes poole võrra, samuti muutus lendamine mugavamaks. 1960. aastatel avas lennufirma mitu uut liini, sealhulgas eksootilise Fiesta marsruudi, mis viis Londonisse Tahiti, Mehhiko ja Kariibi mere kaudu. 1995. aasta juulis erastati Qantas täielikult ja noteeriti Austraalia börsil. Pärast erastamist on Qantase eesmärk keskenduda ohutusele ja innovatsioonile. Hetkeseisuga on Qantas Airways lennukipargis 127 lennukit. Neist 14 Boeing 787-9 Dreamlinerid, 12 Airbus A380-800, 10 Airbus A330-300 ja 16 A330-200 ning 75 Boeing 737-800 lennukid. Peale 2032. aastat on plaan asendada Airbus A380-800 lennukid 24 Airbus A350-1000 lennukiga. Qantas Airways on kasvanud üheks kõige tuntumaks ja edukamaks kommertslennufirmaks maailmas. Qantas on ületanud mitu väljakutset, et saada selliseks ettevõtteks, nagu ta praegu on. 2021. aastal läbi viidud SWOT analüüsis leiti, et Qantas Groupil on palju tugevaid külgi ja suur potentsiaal tulevase turukasvu saavutamiseks. Qantas Groupi alla kuuluvad mitmed tütarfirmad, nagu Jetstar, Jetconnect ja Qantas Link, aga ka kaubaveoga tegelev Qantas Freight. Qantas Airways, "Qantas Airways," [Online]. Available: https://www.qantas.com/gb/en/about-us/our-company/our-history.html. [Accessed 24 Märts 2024]. C.O.Turner, "The Qantas Story," The Australian Quarterly, vol. 32, no. 4, pp. 9–18, 1960 Q. Airways, "Qantas Airways," [Online]. Available: https://www.qantas.com/gb/en/about-us/our-company/fleet.html. [Accessed 24. march 2024]. I. Heiets, T. Oleshko and O. Leshchinsky, "Airline-within-Airline business model and strategy: case study of Qantas Group," Transportation Research Procedia, vol. 56, pp. 96-109, 2021. Q. Airways, "Qantas Airways," [Online]. Available: https://www.qantas.com/gb/en/about-us/our-company/subsidiary-companies.html. [Accessed 21 aprill 2024].
Chanel (koer)

Chanel (6. mai 1988 – 28. august 2009) oli emane taksi tõugu koer. 2009. aasta mais andsid Guinnessi rekordite raamatu esindajad koera omanikele üle tunnistuse Chaneli kandmise kohta rekordite raamatusse maailma vanima elusoleva koerana. Chanel suri 2009. aasta 28. augustil, 21-aastaselt. MacGowen, Carl (31.08.2009). "World's oldest dog dies in Port Jefferson Station". Newsday. Vaadatud 03.09.2009. Fernandez, Colin (14.01.2010). "World's oldest dog Otto dies age 146". Daily Mail. Vaadatud 14.01.2010. Eims, Penny (10. september 2011). "Family & Home Examiner". Vaadatud 20. augustil 2013. Gabbatt, Adam (01.09.2009). "Chanel, the world's oldest dog, dies at 21". The Guardian (inglise). London. Vaadatud 03.09.2009.
Voldemar Muhel

Voldemar Muhel (12. august 1910 Peterburi – 21. juuni 1983) oli eesti leksikograaf, mitmes trükis välja antud vene-eesti sõnaraamatu autor. Ta lõpetas aastal 1928 Hugo Treffneri Gümnaasiumi. Ta õppis Tartu Ülikoolis 1931–1932 rohuteadust ning 1935–1938, 1946 ja 1952 õigusteadust, ta oli Eesti Üliõpilaste Seltsi liige. 1932–1934 oli ta AS "Loskit & Ko" keemiatehase tööline ja laborant, 1934–1936 A. Imeliku apteegi laborant, 1936–1940 Eesti Üliõpilaste Seltsi asjaajaja-raamatupidaja Tartus. 1940–1941 AS Tartu Pank välisjaoskonna raamatupidaja ja välisjaoskonna juhataja Tallinnas. 1941 oli ta Tallinna Keskhoiukassa riigilaenude kontrolör. 1941–1944 Punaarmees. 1944 Eesti NSV Töönduslike Kooperatiivide Peavalitsuse finantsosakonna juhataja kt, 1945 Eesti NSV Kohtu Rahvakomissariaadi administratiiv-majandusosakonna juhataja, 1945–1950 Eesti NSV Ministrite Nõukogu üldosakonna juhataja. Alates 1951 Eesti Riikliku Kirjastuse lepinguline vene-eesti sõnastike koostaja. Hiljem töötas Tartu ülikooli füüsika laboratooriumis. http://www.sirp.ee/archive/2000/04.08.00/Varia/varia1-4.html Album Academicum Universitatis Tartuensis 1918-1944
Chanel

Chanel SA (prantsuse [ʃaˈnɛl]) on 1910. aastatel Gabrielle Chaneli rajatud prantsuse ettevõte. 2014. aastal oli ettevõtte käive 7,51 miljardit dollarit. Chanel Annual Report 2016 "Chanel International B.V.". www.privco.com (inglise). PrivCo. Vaadatud 08.07.2017.  Chanel – pildid, videod ja helifailid Wikimedia Commonsis
Dalli Hadad

Dalli Hadad (araabia keeles: دالي حداد; sündinud 5. veebruaril 1982 Bagdadis) on Iraagi assüürlasest laulja. Ta alustas esinemist koos Iraagi folkmuusika ansambliga Bagdadis Babüloni festivalidel, pärast seda on ta esinenud mitmetel festivalidel Jordaanias. Kuid alates Jordaaniasse asumisest jättis ta oma vana bändi maha ning läks edasi oma karjääriga, muutes muusikasuunda. Esimene stuudioalbum oli “Mashtaka Athamk”. "Salam Allah" ja "Yemshy Habebe Dala" said esimesteks singliteks. See oli ka tema edu algus. Teine album oli “Ofnee”, kolmas “Enta We Rabak”. Aastal 2007 laulis ta ametlikku Iraagi jalgpallilaulu, kui Iraagi meeskond võitis 2007 AFC Asian Cupi. Dalli Hadad on saanud valitud teel palju julgustust oma emalt. Oma lemmiklauljatena on ta nimetanud Kathem Al Saheri, Najat Al Sakeri, Oum Kalthoumi ja Abdul Halim Hafizi. Paljudele Süüria ja Jordaania kontsertidele on tulnud suured Iraagi kogukonnad teda vaatama. Ta elab Ammanis Jordaanias.
Hermann Krause (arst)

Hermann Krause (15/27. aprill 1800 Ķizbele mõis, Krimulda kihelkond – 28. november/10. detsember 1834 Tallinn) oli Tallinnas tegutsenud arst. Tema vanemad olid Johann Wilhelm Krause (1757–1828) ja Juliane Hausenberg (1771–1843). Ta õppis 1820–1825 Tartu ülikooli arstiteaduskonnas, dr. med. 1826 (Descriptio monstri humani bicorporei, cum hemicaephalia). Korporatsioon Livonia asutajaliige. Ta oli arst Vilniuse kubermangus ja Tallinnas. 15/27. aprillil 1832 abiellus ta Tallinnas Anna Sophie von Kügelgeniga (1815–1875), nende poeg oli Põlula, Inju ja Meriküla mõisnik Hermann Krause (1834–1909). https://www.geni.com/people/Anna-Sophie-Sonny-von-Krause/6000000031081855417 Geni Album Dorpato-Livonorum. Dorpat 1908. Nr. 9 (1516), lk. 20. Genealogisches Handbuch der estländischen Ritterschaft Album academicum der Kaiserlichen Universität Dorpat, nr. 1516, lk. 104 Die Aerzte Estlands vom Beginn der historischen Zeit bis zur Gegenwart, lk. 246 Geni
Vesiroos

Vesiroos (Nymphaea) on kosmopoliitne taimede perekond vesiroosiliste sugukonnast. Eestis kasvavad looduslikult valge vesiroos ja väike vesiroos. Liike on kokku umbes 50, sealhulgas: Nymphaea alba (valge vesiroos) Nymphaea amazonium Nymphaea ampla Nymphaea blanda Nymphaea caerulea (sinine vesiroos) Nymphaea calliantha Nymphaea candida (väike vesiroos) Nymphaea capensis (kapimaa vesiroos) Nymphaea citrina Nymphaea colorata Nymphaea elegans Nymphaea fennica Nymphaea flavovirens Nymphaea gardneriana Nymphaea gigantea Nymphaea heudelotii Nymphaea jamesoniana Nymphaea lotus (egiptuse lootos) Nymphaeae lutea ehk Nuphar lutea (kollane vesikupp; arvatakse ka vesikupu perekonda) Nymphaea mexicana (mehhiko vesiroos) Nymphaea micrantha Nymphaea odorata (lõhnav vesiroos) Nymphaea pubescens Nymphaea rubra Nymphaea rudgeana Nymphaea stellata Nymphaea stuhlmannii Nymphaea sulfurea Nymphaea zanzibarensis (sansibari vesiroos) Nymphaea tetragona ehk Nymphaea pygmaea (kandiline vesiroos) Nymphaea thermarum (pisi-vesiroos) Nymphaea tuberosa (mugul-vesiroos) Aias kasvatatakse hübriidset aed-vesiroosi (Nymphaea hybrida hort.). vesikupp
Heinrich Märtens

Johann Heinrich Märtens (5/17. märts 1802 Adavere mõis – 14/26. veebruar 1857 Pärnu) oli Liivimaa vaimulik. Tema isa oli mölder Peter Johann Märtens. Ta õppis 1819–1823 (grad. stud.) Tartu ülikooli usuteaduskonnas, 1825–1826 täiendas end Berliinis. Korporatsioon Livonia asutajaliige. Ta oli õpetaja Bērzaine gümnaasiumis, 1828–1833 koduõpetaja Põltsamaal, 1834 Kuressaare kreiskoolis, 1834–1849 Pärnu kreiskoolis. Ta oli Pärnu Nikolai koguduse diakon 1835–1846, ülemõpetaja 1846–1854. Album Dorpato-Livonorum. Dorpat 1908. Nr. 10 (1342), lk. 20–21. Das Inland. 18. märts 1857, nr. 11, vg. 188. Album academicum der Kaiserlichen Universität Dorpat, nr. 1342, lk. 92